Document ID: 31993D0287

ΑΠΟΦΑΣΗ ΤΗΣ {COM} ΕΠΙΤΡΟΠΗΣ της 18ης Δεκεμβρίου 1991 σχετικά με την καθιέρωση του κοινοτικού πλαισίου στήριξης για τις κοινοτικές διαρθρωτικές παρεμβάσεις στις επιλέξιμες περιοχές του στόχου αριθ. 2 στην Ισπανία (Το κείμενο στην ισπανική γλώσσα είναι το μόνο αυθεντικό)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων (1), και ιδίως το άρθρο 9 παράγραφος 9,
Εκτιμώντας:
ότι, σύμφωνα με το άρθρο 9 παράγραφος 9 του κανονισμού (ΕΟΚ) αριθ. 2052/88, η Επιτροπή θεσπίζει, βάσει των σχεδίων περιφερειακής και κοινωνικής ανασυγκρότησης που υποβάλλουν τα κράτη μέλη, στο πλαίσιο της εταιρικής σχέσης και σε συμφωνία με το ενδιαφερόμενο κράτο μέλος, κοινοτικά πλαίσια στήριξης για τις κοινοτικές διαρθρωτικές παρεμβάσεις-
ότι, σύμφωνα με το δεύτερο εδάφιο της ίδιας διάταξης, τα κοινοτικά πλαίσια στήριξης περιλαμβάνουν, ιδίως, τους άξονες προτεραιότητας, τις μορφές παρέμβασης και το ενδεικτικό σχέδιο χρηματοδότησης, στο οποίο καθορίζεται το ύψος των παρεμβάσεων και οι πηγές, καθώς και τη διάρκεια των παρεμβάσεων αυτών-
ότι ο κανονισμός (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφιστάμενων χρηματοδοτικών οργάνων (2) διευκρινίζει, στα άρθρα 8 και εξής του τίτλου ΙΙΙ, τους όρους για την εκπόνηση και την εφαρμογή των κοινοτικών πλαισίων στήριξης-
ότι η Επιτροπή κατάρτισε, με την απόφαση 89/288/ΕΟΚ (3), έναν πρώτο πίνακα επιλέξιμων περιφερειών για το στόχο αριθ. 2-
ότι ο πίνακας αυτός συμπληρώθηκε με την απόφαση 90/400/ΕΟΚ 1990 (4), για να ληφθεί υπόψη η απόφαση η σχετική με την κοινοτική πρωτοβουλία Rechar της 17ης Δεκεμβρίου 1989 (5).
ότι η Επιτροπή αποφάσισε, στις 30 Απριλίου 1991, να διατηρήσει την ισχύ του πίνακα που συμπληρώθηκε έτσι για την περίοδο 1992/93-
ότι η ισπανική κυβέρνηση υπέβαλε στην Επιτροπή, στις 25 Ιουλίου 1991, την επικύρωση του σχεδίου το οποίο υπεβλήθη στις 24 Ιουνίου 1989 για την περίοδο 1989-1993 και το οποίο είναι το σχέδιο που αναφέρεται στο άρθρο 9 παράγραφος 8 του κανονισμού (ΕΟΚ) αριθ. 2052/88, για τις περιφέρειες που είναι επιλέξιμες στα πλαίσια του στόχου αριθ. 2 στην Ισπανία-
ότι, το σχέδιο το οποίο υπέβαλε το κράτος μέλος περιλαμβάνει περιγραφή των αξόνων προτεραιότητας που επελέγησαν, καθώς και ενδείξεις σχετικά με τη συνδρομή του Ευρωπαϊκού Ταμείου Περιφερειακής Ανάπτυξης (ΕΤΠΑ) και του Ευρωπαϊκού Κοινωνικού Ταμείου (ΕΚΤ) που προβλέπεται για την υλοποίηση του σχεδίου-
ότι η Επιτροπή, σύμφωνα με τις διατάξεις του άρθρου 9 παράγραφος 9 του κανονισμού (ΕΟΚ) αριθ. 2052/88, ενέκρινε, στις 14 Μαρτίου 1990, το κοινοτικό πλαίσιο στήριξης για τις περιοχές του στόχου αριθ. 2 στην Ισπανία (περίοδος 1989-1991) και ότι το παρόν κοινοτικό πλαίσιο στήριξης αποτελεί το δεύτερο στάδιο (περίοδος 1992/93) της παρέμβασης της Κοινότητας στις εν λόγω περιοχές-
ότι το εν λόγω κοινοτικό πλαίσιο στήριξης κατρτίστηκε σε συμφωνία με το ενδιαφερόμενο κράτος μέλος, στα πλαίσια της εταιρικής σχέσης που ορίζεται στο άρθρο 4 του κανονισμού (ΕΟΚ) αριθ. 2052/88-
ότι η Ευρωπαϊκή Τράπεζα Επενδύσεων συμμετείχε επίσης στην εκπόνηση του κοινοτικού πλαισίου στήριξης, σύμφωνα με τις διατάξεις του άρθρου 8 του κανονισμού (ΕΟΚ) αριθ. 4253/88- οι η Ευρωπαϊκή Τράπεζα Επενδύσεων έχει δηλώσει ότι είναι έτοιμη να συμβάλει στην υλοποίηση του πλαισίου αυτού με βάση τα προγραμματιζόμενα δανειακά ποσά που αναφέρονται στην παρούσα απόφαση και σύμφωνα με τις καταστατικές διατάξεις που τη διέπουν-
ότι η Επιτροπή προτίθεται να εξετάσει τη δυνατότητα δανειοδότησης και από άλλα κοινοτικά δανειοδοτικά μέσα για τη χρηματοδότηση αυτού του πλαισίου σύμφωνα με τις συγκεκριμένες διατάξεις που ισχύουν γι' αυτά-
ότι η παρούσα απόφαση είναι σύμφωνη με τη γνώμη της συμβουλευτικής επιτροπής για την ανάπτυξη και την ανασυγκρότηση των περιφερειών και της Επιτροπής του Ευρωπαϊκού Κοινωνικού Ταμείου-
ότι, σύμφωνα με το άρθρο 10 παράγραφος 2 του κανονισμού (ΕΟΚ) αριθ. 4253/88, η παρούσα απόφαση αποστέλλεται ως δήλωση προθέσεων στο κράτος μέλος-
ότι, σύμφωνα με το άρθρο 20 παράγραφοι 1 και 2 του κανονισμού (ΕΟΚ) αριθ. 4253/88, οι δεσμεύσεις από τον προϋπολογισμό που αφορούν την εισφορά των διαρθρωτιών ταμείων στη χρηματοδότηση των παρεμβάσεων που καλύπτονται από το κοινοτικό πλαίσιο στήριξης θα οδηγήσουν σε μεταγενέστερες αποφάσεις της Επιτροπής για την έγκριση των σχετικών ενεργειών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το κοινοτικό πλαίσιο στήριξης για τις κοινοτικές διαρθρωτικές παρεμβάσεις στις ισπανικές περιφέρειες τις οποίες αφορά ο στόχος αριθ. 2, για την περίοδο από 1ης Ιανουαρίου 1992 έως 31 Δεκεμβρίου 1993.
Η Επιτροπή δηλώνει την πρόθεσή της να συμβάλει στην υλοποίηση του παρόντος κοινοτικού πλαισίου στήριξης σύμφωνα με τις λεπτομερείς διατάξεις που περιέχει, καθώς και με τους κανόνες και τις κατευθυντήριες γραμμές των διαρθρωτικών ταμείων και των άλλων υπαρχόντων χρηματοδοτικών μέσων.
Άρθρο 2
Το κοινοτικό πλαίσιο στήριξης περιλαμβάνει τα ακόλουθα κύρια στοιχεία:
α) τους κύριους άξονες προτεραιότητας οι οποίοι επελέγησαν για κοινή δράση:
- δημιουργία και ανάπτυξη των παραγωγικών δραστηριοτήτων,
- προστασία και βελτίωση του περιβάλλοντος,
- στήριξη της έρευνας και της ανάπτυξης και των μέσων κατάρτισης,
- βελτίωση του δικτύου επικοινωνιών,
- μέτρα προστοιμασίας, αξιολόγησης και εποπτείας-
β) επισκόπηση των μορφών παρέμβασης που θα εφαρμοστούν, κατά κύριο λόγο, με μορφή λειτουργικών προγραμμάτων-
γ) ενδεικτικό σχέδιο χρηματοδότησης, σε σταθερές τιμές 1992, στο οποίο καθορίζεται το συνολικό ποσό των δαπανών για τους άξονες προτεραιότητας οι οποίοι επελέγησαν για κοινή δράση από την Κοινότητα και το ενδιαφερόμενο κράτος μέλος και το οποίο ανέρχεται σε 2 110,06 εκατομμύρια Ecu, καθώς και τις χρηματοδοτικές παρεμβάσεις από τον κοινοτικό προϋπολογισμό, κατανέμεται ως εξής:
ΕΤΠΑ: 557,32 εκατομμύρια Ecu
ΕΚΤ: 166,65 εκατομμύρια Ecu
Σύνολο διαρθρωτικών ταμείων: 723,97 εκατομμύρια Ecu
Η απαιτούμενη εθνική χρηματοδότηση έτσι όπως προκύπτει από το σχέδιο αυτό, ύψους 1 175,45 εκατομμυρίων Ecu για το δημόσιο τομέα και 210,64 εκατομμυρίων Ecu για τον ιδιωτικό τομέα, μπορεί να καλύφθεί εν μέρει υπό τη μορφή κοινοτικών δανείων προερχομένων από την Ευρωπαϊκή Τράπεζα Επενδύσεων (ΕΤΕ) και των υπολοίπων δανειοδοτικών μέσων.
Άρθρο 3
Η παρούσα δήλωση προθέσεων απευθύνεται στο Βασίλειο της Ισπανίας.
Βρυξέλλες, 18 Δεκεμβρίου 1991.

Labels: 15
19